b'\n_START_ARTICLE_\nHanibalas (Mis\xc5\xabris)\n_START_SECTION_\nIstorija\n_START_PARAGRAPH_\nGyvenviet\xc4\x99 1819 m. \xc4\xafk\xc5\xabr\xc4\x97 Moses Bates, ir ji buvo pavadinta Hanibalo upelio vardu (dabar Me\xc5\xa1k\xc5\xb3 upelis (Bear Creek)). Pavadinimas galiausiai yra susij\xc4\x99s su kartaginie\xc4\x8di\xc5\xb3 didvyrio Hanibalo vardu. Prie\xc5\xa1 tai buvo vietini\xc5\xb3 ind\xc4\x97n\xc5\xb3 gen\xc4\x8di\xc5\xb3  ir atsik\xc4\x97l\xc4\x97li\xc5\xb3 teritorija. Gyvenviet\xc4\x97 vyst\xc4\x97si l\xc4\x97tai, 1830 m. \xc4\x8dia gyveno tik 30 \xc5\xbemoni\xc5\xb3, bet d\xc4\x97l nutiesto gele\xc5\xbeinkelio Hanibalas\xe2\x80\x93Sent D\xc5\xbeozefas ir pri\xc4\x97jimo prie Misisip\xc4\x97s 1850 m. gyventoj\xc5\xb3 padaug\xc4\x97jo iki 2020. _NEWLINE_1845 m. Hanibalas gavo miesto teises. Jis tapo regiono centru prekiaujant gyvuliais ir gr\xc5\xabdais  bei kitais vietiniais produktais, tokiais kaip cementas ir avalyn\xc4\x97. \xe2\x80\x9eEmpire State Building\xe2\x80\x9c dangorai\xc5\xbeiui ir Panamos kanalui cement\xc4\x85 gamino \xe2\x80\x9eAtlas Portland Cement Company\xe2\x80\x9c netoliese esan\xc4\x8diame gamyklos miestelyje Ilasco._NEWLINE_1933 m. pastatytas Marko Tveno atminimo \xc5\xa1vyturys, kur\xc4\xaf skirtingais laikotarpiais per atminimo renginius buvo u\xc5\xbedeg\xc4\x99 trys prezidentai: Franklinas Ruzveltas, D\xc5\xbeonas Kenedis ir Bilas Klintonas.'